Сәрәтә

Сәрәтә (), су балтырганы — чатыр чәчәклеләр семьялыгыннан су буйларында үсә торган күпьеллык үләнчел үсемлекләр ыругы.

 Таралуы 
10 га якын төре билгеле, Төньяк ярымшарның уртача поясында таралганнар.

ТР территориясендә бер төре – агулы су балтырганы (C. virosa) бар. Барлык районнарда да очрый. Сазлыклы болыннарда, торфлы һәм күрәнле сазлыкларда, кечкенә култык буйларында үсә.

 Ботаник тасвирлама 
60-120 см биеклектәге үсемлек. Тамырчасы вертикаль, камераларында аркылы бусагалар белән бүленгән. Сабагы куыш, туры, кабыргалы. Яфраклары икешәр яки өчәр каурыйсыман. Чәчәкләре вак, ак, катлаулы чатырга җыйналган. Җимеше – яссы кабыргалы йомры ике орлыкча. Июнь-августта чәчәк ата. Күбесенчә орлыктан үрчи.
мини|Cicuta virosa
Үсемлекнең барлык өлешләрендә цикутотоксин – сумалалы матдә бар, ул исә йорт хайваннарында һәм кешедә көчле, еш кына үлемгә китерүче (буылып үләләр) агулану китереп чыгара.https://tatarica.org/tat/razdely/priroda/rastitelnost/subaltyrgany.

 Мәдәнияттә 
Балтырган (Халык җыры)

Кешеләр ди бара, әй, печәнгә,

Әйдә бездә барыйк әле, печәнгә.

Су буенда балтырган,

Чәчәк атмый калдырган шул.

Узган чакта керми калма,

Кадер итми калдырмам шул.

Инде менә безгә туры килә,

Үзебезгә җырлап әле биергә.

Француз яулык киштә дә,

Сатыладыр бистәдә шул.

Сезнең белән очрашулар

Юк иде әле истә дә шул.

Ураккайлар урдым, учлар учлап,

Чүмәләләр куйдым әле ниргәләп.

Ары узсаң да кер туган,

Бире узсаң да кер туган шул.

Атың армас, туның тузмас,

Исәнлекне бел туган шул!

 Искәрмәләр 

Төркем:Үсемлекләр
Төркем:Агулы үсемлекләр
Төркем:Үләннәр
Төркем:Әлифба буенча үсемлекләр
Төркем:Ботаника
Төркем:Ауразия флорасы